Ragni Rissanen

Ragni Mirjam Rissanen (o.s. Task; 12. lokakuuta 1931 Pietarsaari – 9. heinäkuuta 2023 Kööpenhamina) oli suomalainen ravintola- ja hotellialan yrittäjä.Kuka kukin on 2003, s. 837. Helsinki 2002. .Ragni Rissanen: Elämä lautasella.  Siltala. Viitattu 24.1.2015. Suomalaisen ravintolatoiminnan ”grand old ladyksi” kutsuttu Rissanen tunnetaan etenkin vuonna 1962 Helsinkiin perustamastaan Rivoli-ravintolasta ja 1980-luvun lopun samannimisestä hotelliketjusta. 

Rissasen muita ravintoloita olivat Bellevue Katajanokalla, Svenska Klubben Kruununhaassa, Kala-Rivoli sekä Lehtisaaren Rivoli, Marmorikujan Punainen Hattu, Stockmannin Vintti, Mannerheimintie 6:n Mikadon salongit sekä Makkaratalon Il Treno ja Suomenlinnan Walhalla.Tarina. Rivoli Restaurants. Viitattu 24.1.2015. Rissanen perusti 1970-luvun alussa Helsingin ensimmäisen pizzerian.Ketonen, Olga: Ragni Rissanen – yrittäjänä yli 50 vuotta, Yle TV-opas 18.9.2014. Viitattu 24.1.2015.Dragon, Kristiina: Madame Rissanen panee tuulemaan.  ET-lehti 25.11.2014. Viitattu 24.1.2015. Suurimmillaan Rissasen yrityksellä oli 1980-luvulla kahdeksan ravintolaa sekä Rivoli-hotelliketju.Krons, Marja: Pirjo von Hertzen: Ragni Rissanen. Elämä lautasella. Siltala 2014, 217 sivua, 29 euroa.  Talouselämä 15.9.2014. Viitattu 24.1.2015. Ensimmäinen hotelli oli Kasarmikatu 40:n sisäpihalla vuonna 1984 avattu Rivoli Jardin. 1990-luvulle tultaessa Rivoli-hotelli oli myös Järvenpäässä, Tampereella, Oulussa ja Kuopiossa.

Rissanen kertoo aloittaneensa yrittäjäuran jo alle kymmenvuotiaana, kun myi naapurintädin kukkia Pietarsaaren torilla. Teini-iässä hän asui äitinsä kanssa Porvoossa ja kulki Helsingissä työssä pankissa ja suoritti samalla iltalukiossa ylioppilastutkinnon. Hän pyrki tuloksetta opiskelemaan hammaslääkäriksi ja ekonomiksi. Varsinaisesti hän aloitti yrittäjäuransa perustamalla kahvilan Helsingin Malmille vuonna 1956. Pian hän piti baareja (kuten kahviloita tuolloin kutsuttiin) myös Lauttasaressa ja Leppäsuolla. Vuonna 1962 hän perusti Helsingin Albertinkadulle ranskalaiseen keittiöön erikoistuneen ravintola Rivolin. Sinne hän alkoi tuoda ulkomailta lentorahtina tuoreita ostereita ja muita äyriäisiä. Rivoli toi Suomeen 1980-luvun nouvelle cuisinen ja sous vide -tyhjiökypsennyksen.Nevalainen, Minna: Ragni Rissanen Ravintoloitsija. 80 vuotta, Helsinki. ”Välillä koin, että muna opetti kanaa.” Apu 26.10.2012. Viitattu 24.1.2015.Klassikkoarvio: Rivolissa ruoka on aina joko hyvää tai ensiluokkaista. Helsingin Sanomien Nyt-liite 13.6.2014. Viitattu 12.7.2023.

1990-luvun alun lamassa Rissasen yritys koki konkurssin. Miltei kaiken menettänyt Rissanen jatkoi yrittäjätoimintaansa ryhtymällä muun muassa myymään uuniperunoita torilla.

Vuonna 1986 Rissasen Rivoli-Yhtiöt sai valtakunnallisen yrittäjäpalkinnon. Valtakunnallinen yrittäjäpalkinto.  Fennia. Viitattu 24.1.2015. Vuonna 2014 Ragni Rissanen sai Heinon Tukku Oy:n 100-vuotisjuhlarahaston apurahan ja tunnustuspalkinnon suomalaisen ravintolakulttuurin edelläkävijänä.Apurahan ja tunnustuspalkinnon saajat julkistettiin. Heinon Tukku Oy 3.9.2014. Viitattu 24.1.2015.

Rissanen asui 2020-luvulla Espanjassa.

Lähteet

Kirjallisuutta
 Hertzen, Pirjo von: Ragni Rissanen: Elämä lautasella. Siltala, 2014. .

Luokka:Suomalaiset ravintoloitsijat
Luokka:Vuonna 1931 syntyneet
Luokka:Vuonna 2023 kuolleet